Diari Oficial de la Generalitat Valenciana


Sumari del DOGV 8570, del 14-06-2019 (2019/6078)

RESOLUCIÓ d'11 de juny de 2019, del sotssecretari, per la qual es publica l'adjudicació de quatre beques per a la realització de pràctiques professionals en matèria de mitjans de comunicació social en les dependències de la Conselleria.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8570

Data del DOGV
:   14-06-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/6078


Data del document
:   11-06-2019

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ d'11 de juny de 2019, del sotssecretari, per la qual es publica l'adjudicació de quatre beques per a la realització de pràctiques professionals en matèria de mitjans de comunicació social en les dependències de la Conselleria. [2019/6078]  
Per Resolució de 20 de desembre de 2018, de la Conselleria de Sanitat Universal i Salut Pública (DOGV 8461, 10.01.2019) es convoquen 4 beques per a la realització de pràctiques professionals en matèria de mitjans de comunicació social, en les dependències de la Conselleria de Sanitat Universal i Salut Pública. Una vegada finalitzat el termini de 10 dies hàbils per a formular al·legacions pels interessats a la Resolució de 17 de maig de 2019, del sotssecretari per la qual es publica la llista provisional de beneficiaris, amb puntuació obtinguda després de la fase de entrevista, de 4 beques de la Conselleria de Sanitat Universal i Salut Pública per a la realització de pràctiques professionals en matèria de mitjans de comunicació social i proposta d'adjudicació de beques, després de la finalització del procés selectiu, de conformitat amb el que es preveu en l'Ordre 3/2016, de 29 de juny, de la Conselleria de Sanitat Universal i Salut Pública, per la qual s'aproven les bases reguladores de concessió de beques per a la realització de pràctiques professionals en matèria de mitjans de comunicació social en les dependències de la Conselleria de Sanitat Universal i Salut Pública, resolc:  
  
Primer  
Concedir quatre beques per a la realització de pràctiques professionals a les persones esmentades en l'annex I, amb efectes des del dia 15 de juny de 2019 fins al 14 de juny de 2020.  
Transcorregut aquest, podrà prorrogar-se sense necessitat d'una nova convocatòria per un període màxim de 12 mesos addicionals, sempre que hi haja la disponibilitat pressupostària corresponent i el desenvolupament de l'activitat que s'efectua així ho requerisca o aconselle.  
  
Segon  
Els beneficiaris i les beneficiàries de la beca hauran, si escau, de presentar la documentació acreditativa del compliment dels requisits establits en la base segona de l'annex únic de l'Ordre 3/2016.  
  
Tercer  
Constituir, de conformitat amb el que s'estableix en la base setze de l'Ordre 3/2016, una borsa de reserva prioritzada per ordre descendent de puntuació per a cobrir vacants produïdes per renúncia, abandó, incompliments d'obligacions o qualsevol altra incidència i que apareix com a annex II de la present resolució (borsa de reserva).  
  
Quart  
Contra la present resolució, que posa fi a la via administrativa, es podrà interposar recurs potestatiu de reposició davant l'òrgan que va dictar en el termini d'un mes, comptador des de l'endemà a la seua publicació o bé, directament, recurs contenciós administratiu, d'acord amb el que es preveu en l'article 46 de la Llei 29/1998, de 13 de juliol, reguladora de la jurisdicció contenciosa administrativa, dins del termini de dos mesos, comptadors des de l'endemà de la seua publicació, davant la sala contenciosa administrativa del Tribunal Superior de Justícia de la Comunitat Valenciana.  
  
València, 11 de juny de 2019.- El sotssecretari: Juan Ángel Poyatos León